**แบบ ตก.กส.1**

**แบบรายงานการตรวจนิเทศงานจังหวัดกาฬสินธุ์ ปีงบประมาณ 2560**

**คปสอ.ท่าคันโท จังหวัดกาฬสินธุ์**

**นิเทศงานวันที่ 25 เมษายน 2560**

**1) รูปแบบการบริหารจัดการของ คปสอ.**

1.1) การกำหนดโครงสร้าง/บทบาท ได้แก่ DHS/Goal Manager



- คำสั่งอำเภอท่าคันโทที่ 122/2560 เรื่อง แต่งตั้งคณะกรรมการบูรณาการโครงการกาฬสินธุ์คนดี สุขภาพดี รายได้ดี (3 ดี)

- คำสั่งอำเภอท่าคันโทที่ 20/2560 เรื่อง แต่งตั้งคณะกรรมการพัฒนาระบบสุขภาพอำเภอ (District Health System : DHS )

- คำสั่ง คปสอ.ท่าคันโทที่ 51/2560 เรื่อง แต่งตั้งคณะกรรมการบริหารเป้าประสงค์ คณะทำงานประจำเป้าประสงค์ ปีงบประมาณ 2560

- คำสั่ง คปสอ.ท่าคันโทที่ 52/2560 เรื่อง แต่งตั้งคณะกรรมการประเมินผลติดตาม การดำเนินงานดัชนีความสุข ค่านิยมร่วมและพัฒนาสมรรถนะบุคลากร ปีงบประมาณ 2560

- คำสั่ง คปสอ.ท่าคันโทที่ 53/2560 เรื่อง แต่งตั้งคณะกรรมการดำเนินงานพัฒนาองค์กรคุณธรรม ปีงบประมาณ 2560

1.2) ระบบการบริหารงบประมาณและแผนงานโครงการ

ด้านแผนงาน/โครงการ

การจัดทำแผนงาน/โครงการของอำเภอท่าคันโท เริ่มจากการวิเคราะห์นโยบายของรัฐบาล กระทรวง กรม จังหวัด และได้รับฟังความต้องการของผู้มีส่วนได้ส่วนเสีย เพื่อนำมากำหนดเป็นยุทธศาสตร์ด้านสุขภาพของอำเภอ โดยมีการจัดทำแผนปฏิบัติการเพื่อตอบสนองยุทธศาสตร์ และแผนแก้ไขปัญหาของพื้นที่



ด้านการบริหารงบประมาณ

การบริหารงบประมาณภาพรวมของอำเภอ ใช้งบประมาณที่จังหวัดจัดสรรให้ คปสอ. 6 บาทต่อหัวประชากร UC เป็นจำนวนเงิน 240,800 บาท เป็นตัวขับเคลื่อนแผนงาน/โครงการในภาพรวมของระดับอำเภอ

ส่วนแผนงาน/โครงการในระดับพื้นที่ ตำบล / ชุมชน ใช้งบประมาณ ของ รพ.สต. องค์กรปกครองส่วนท้องถิ่น กองทุนหลักประกันสุขภาพท้องถิ่น และงบประมาณจากส่วนราชการอื่นๆในพื้นที่

1.3) การสื่อสารถ่ายทอดสู่การปฏิบัติ

หลังจากที่อำเภอท่าคันโท ได้มีการจัดทำยุทธศาสตร์สุขภาพอำเภอเสร็จ ได้มีการสื่อสารถ่ายทอดสู่การปฏิบัติ ดังนี้

หน่วยงานภายใน ได้มีการแต่งตั้งคณะทำงานตามยุทธศาสตร์รายเป้าประสงค์ ในภาพรวมของ คปสอ. และมีการลงนามคำรับรองปฏิบัติราชการ ระหว่างผู้บริหารกับบุคลากรในสังกัด โดยส่วนของโรงพยาบาลท่าคันโทผ่านกระบวนการ OD สร้างสุข สร้างสัมพันธภาพ และสำนักงานสาธารณสุขอำเภอ ท่าคันโทลงนามในกิจกรรมกลุ่มยุทธศาสตร์สุขภาพสัมพันธ์

หน่วยงานภายนอกองค์หรือภาคีเครือข่าย ได้มีการบูรณาการกับกลไกกาฬสินธุ์ 3 ดี คนดี สุขภาพดี รายได้ดี มีการกำหนดนโยบายเป็นวาระอำเภอ/ ตำบล จัดเวทีประกาศวาระอำเภอ พร้อมกับลงนามความร่วมมือ(MOU)ร่วมกับภาคีเครือข่ายกับหน่วยงานต่างๆในพื้นที่ และมีคำสั่งแต่งตั้งคณะทำงาน กำหนดบทบาทหน้าที่ที่รับผิดชอบเป็นด้านตามกิจกรรม คนดี สุขภาพดี รายได้ดี มีการกำหนดหน่วยงานที่รับผิดชอบที่ชัดเจน

1.4) กลไกการบูรณาการของหน่วยงานลงสู่พื้นที่

กลไกการบูรณาการของหน่วยงานลงพื้นที่ อำเภอท่าคันโทได้มีการขับเคลื่อนงานยุทธศาสตร์ด้านสุขภาพบูรณาการไปกับการขับเคลื่อนกลไกโครงการกาฬสินธุ์คนดี สุขภาพดี รายได้ดี โดยมีการประกาศเป็นวาระของอำเภอ / ตำบล / ชุมชน และลงนามความร่วมมือ(MOU)ร่วมกับภาคีเครือข่ายกับหน่วยงานราชการ /ผู้นำชุมชน/นักจัดการสุขภาพชุมชน/อสม./กรรมการกองทุนฯ โดยมีการจัดทำแผนชุมชน ทบทวนแผนชุมชน และร่วมกันเสนอแผนงาน/โครงการเพื่อขอรับการสนับสนุนงบประมาณในการดำเนินงานจากแหล่งงบประมาณต่างๆในพื้นที่ เช่น องค์กรปกครองส่วนท้องถิ่น ส่วนราชการต่างๆ กองทุนหลักประกันสุขภาพท้องถิ่น เป็นต้น

1.5) การวิเคราะห์ปัจจัยความสำเร็จ

1. ผู้บริหารเข้าใจ และให้ความสำคัญ
2. ทีมงาน มีความเข้าใจ เข้าถึง พึ่งได้ และมีจิตอาสา
3. มีการทำงานแบบบูรณาการร่วมกันของภาคีเครือข่าย
4. มีเป้าหมายเดียวกัน
5. มีแหล่งงบประมาณในพื้นที่ที่มาจากหลากหลายองค์กร
6. มีการใช้ทรัพยากรร่วมกันอย่างเหมาะสมในพื้นที่ เน้นการใช้ทรัพยากรในท้องถิ่น
7. ส่วนราชการต่างๆมีสัมพันธภาพที่ดีต่อกัน

1.6) Best Practice

|  |  |  |
| --- | --- | --- |
| เป้าประสงค์ | Best Practice | หมายเหตุ |
| G1 | -สุขศาลาโฮมสุขดูแลทุกกลุ่มวัย  -การดูแลผู้สูงอายุองค์รวมแบบบูรณาการ |  |
| G2 | **-TKT on tour KQA Leaning season III**  -การบูรณาการกระบวนงานโดยใช้สุขศาลาโฮมสุข 5กลุ่มวัยเป็นตัวขับเคลื่อนผ่านคณะทำงานทีมหมอครอบครัว FCT อำเภอท่าคันโท  -การกระตุ้นกระบวนงานกิจกรรมเยี่ยมเชิงสร้างสรรค์เสริมพลัง สู่สุขศาลา |  |
| G3 | **-การสร้างพันธะสัญญาความร่วมมือการดำเนินงานตามค่านิยมร่วมขององค์กร** |  |
| G4 | **-การสร้างพันธะสัญญาแก้ไขปัญหาสาธารณสุขในพื้นที่แบบมีส่วนร่วม** |  |
| G5 | **-**ชุมชน 3 ดี สีเขียว สร้างสุขภาพ |  |

1.7) ปัญหาอุปสรรคและข้อเสนอแนะเพื่อการปรับปรุง

**1.** บุคลากรสาธารณสุขมีน้อย ทำให้บุคลากรแต่ละคนต้องรับผิดชอบงานยุทธศาสตร์มากกว่า 1 เป้าประสงค์

2. การพัฒนาทีมประเมินยุทธศาสตร์สุขภาพ ควรมีการสอนวิธีการเขียนรายงานสรุปผลการประเมินเพื่อให้เกิดความเข้าใจไปในทิศทางเดียวกัน